CELEX: 32015R0165
Language: da
Date: 2015-02-03 00:00:00
Title: Kommissionens forordning (EU) 2015/165 af 3. februar 2015 om ændring af bilag IV til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for restkoncentrationer af mælkesyre, Lecanicillium muscarium stamme Ve 6, chitosanhydrochlorid og Equisetum arvense L. i eller på visse produkter (EØS-relevant tekst)

4.2.2015   
            
            
               DA
            
            
               Den Europæiske Unions Tidende
            
            
               L 28/1
            
         KOMMISSIONENS FORORDNING (EU) 2015/165
   af 3. februar 2015
   om ændring af bilag IV til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for restkoncentrationer af mælkesyre, Lecanicillium muscarium stamme Ve 6, chitosanhydrochlorid og Equisetum arvense L. i eller på visse produkter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 5, stk. 1, og
   ud fra følgende betragtninger:
   
               (1)
            
            
               For mælkesyre, Lecanicillium muscarium stamme Ve 6, chitosanhydrochlorid og Equisetum arvense L. var der ikke fastsat nogen specifikke maksimalgrænseværdier, og stofferne var heller ikke optaget i bilag IV til forordning (EF) nr. 396/2005, hvorfor en standardværdi på 0,01 mg/kg som fastsat i artikel 18, stk. 1, litra b) i nævnte forordning finder anvendelse.
            
         
               (2)
            
            
               Chitosanhydrochlorid godkendes som basisstof i overensstemmelse med Europa-Parlamentets og Rådets forordning (EF) nr. 1107/2009 (2). Med henblik på Kommissionens gennemførelsesforordning (EU) nr. 563/2014 (3) er Kommissionen af den opfattelse, at det pågældende stof bør optages i bilag IV til forordning (EF) nr. 396/2005.
            
         
               (3)
            
            
               
                  Equisetum arvense L. godkendes som basisstof i overensstemmelse med forordning (EF) nr. 1107/2009. Med henblik på Kommissionens gennemførelsesforordning (EU) nr. 462/2014 (4) er Kommissionen af den opfattelse, at det pågældende stof bør optages i bilag IV til forordning (EF) nr. 396/2005.
            
         
               (4)
            
            
               Mælkesyre godkendes som fødevaretilsætningsstof i henhold til Europa-Parlamentets og Rådets forordning (EF) nr. 1333/2008 (5). Med henblik på Kommissionens forordning (EU) nr. 1129/2011 (6) er Kommissionen af den opfattelse, at mælkesyre bør optages i bilag IV til forordning (EF) nr. 396/2005.
            
         
               (5)
            
            
               For så vidt angår Lecanicillium muscarium stamme Ve 6 konkluderede Den Europæiske Fødevaresikkerhedsautoritet (»autoriteten«) (7), at det bør optages i bilag IV til forordning (EF) nr. 396/2005.
            
         
               (6)
            
            
               På baggrund af autoritetens konklusion og under hensyntagen til alle relevante faktorer opfylder de ændringer af maksimalgrænseværdierne, som der er ansøgt om, kravene i artikel 5, stk. 1, og artikel 14, stk. 2, i forordning (EF) nr. 396/2005.
            
         
               (7)
            
            
               Forordning (EF) nr. 396/2005 bør ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   I bilag IV indsættes: »mælkesyre (2)«, »Lecanicillium muscarium stamme Ve 6«, »chitosanhydrochlorid« og »Equisetum arvense L.« i alfabetisk rækkefølge.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. februar 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 70 af 16.3.2005, s. 1.
   
      (2)  Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).
   
      (3)  Kommissionens gennemførelsesforordning (EU) nr. 563/2014 af 23. maj 2014 om godkendelse af basisstoffet chitosanhydrochlorid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens gennemførelsesforordning (EU) nr. 540/2011 (EUT L 156 af 24.5.2014, s. 5).
   
      (4)  Kommissionens gennemførelsesforordning (EU) nr. 462/2014 af 5. maj 2014 om godkendelse af basisstoffet Equisetum arvense L., jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens gennemførelsesforordning (EU) nr. 540/2011 (EUT L 134 af 7.5.2014, s. 28).
   
      (5)  Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (EUT L 354 af 31.12.2008, s. 16).
   
      (6)  Kommissionens forordning (EU) nr. 1129/2011 af 11. november 2011 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår fastlæggelse af en EU-liste over fødevaretilsætningsstoffer (EUT L 295 af 12.11.2011, s. 1).
   
      (7)  Den Europæiske Fødevaresikkerhedsautoritet: Konklusion vedrørende peer review af vurderingen af pesticidrisikoen ved aktivstoffet Lecanicillium muscarium stamme Ve 6, anmeldt som Verticillium lecanii. EFSA Journal 2010; 8(1):1446. [45 sider]. doi:10.2903/j.efsa.2010.1446.